《余明远订游庐山》
宋代·董嗣杲

清谈得子夜已中，彼此历叙平生穷。
知子曾为四明客，亦曾献赋明光宫。
万人海里不相逢，狂游却向江城同。
寻盟要采庐山杞，香炉峰顶烟生紫。
便从山北过山南，趁取春光攒桃李。
洗心涤虑先漱齿，况是天下第一水。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。